En beboer i en lejlighed på Provst Dreslersvej vågnede ved, at der var røglugt, og der var tilsyneladende blevet hældt noget brændbart ind gennem brevsprækken. Heldigvis havde ilden ikke fået rigtigt fat, men var i stedet gået ud. En af de to personer, der var i lejligheden, blev dog røgforgiftet. Ifølge nordjyske.dk betragter politiet sagen med stor alvor, men har indtil videre ikke mange spor at gå efter.

Opsummering:
Et forsøg på brandstiftelse i Frederikshavn i går bliver betragtet med stor alvor af politiet.